เริ่มยาคุมแผงใหม่วันที่22 ประจำเดือนหายวันที่26 ลืมกินยาคุุุุมวันที่28และวันที่29 ซึ่งเป็นเม็ดที่7-8ของแผง พอวันที่30มีประจำเดือนมาค่ะ และหายวันที่4 จากนั้นวันที่5มีเพศสัมพันธ์กับแฟนหลั่งใน แต่ยังกินยาคุมแผงเดิมอยู่มีโอการตั้งครรภ์หรือป่าวคะ
สวัสดีค่ะ หากได้ลืมทานยาคุมกำเนิดไป 2 วัน อาจมีโอกาสที่จะเกิดเลือดออกจากช่องคลอดได้ เนื่องจากเยื่อบุโพรงลมดลูกขาดการกระตุ้นจากฮอร์โมนจากยาคุม เยื่อบุจึงหลุดลอกออกมาเป็นเลือด คล้ายกับการที่เราทานยาคุมกำเนิดจนครบ 21 เม็ด แล้วหลังจากนั้น 2-4 วัน มีเลือดประจำเดือนมาและโดยปกติ เมื่อลืมทานยาคุมกำเนิดไป 2 วัน ควรรีบทานทันทีที่นึกได้ไปก่อน 1 เม็ด และทานเม็ดที่ต้องทานในวันนั้นตามเวลาเดิมปกติ ซึ่งจะเท่ากับต้องทาน 2 เม็ดใน 1 วัน และหลังจากนั้นก็ให้ทานวันละ 1 เม็ดตามเวลาเดิมปกติ แต่ทั้งนี้ หากเป็นการลืมทานยาในช่วง 7 เม็ดแรกของแผงยา แนะนำควรงดการมีเพศสัมพันธ์ไปก่อนอย่างน้อย 7 วัน เพื่อให้ยาได้เริ่มออกฤทธิ์ใหม่ ดังนั้น หากได้เริ่มทานใหม่ในวันที่ 30 มี.ค. แล้วมีเพศสัมพันธ์ในวันที่ 5 เม.ย. ยาคุมก็น่าจะออกฤทธิ์ในการป้องกันการตั้งครรภ์ได้แล้วค่ะ ดังนั้น โอกาสในการตั้งครรภ์จึงถือว่าน้อยอยู่